เรื่องร้องเรียน (ร้องเรียน,ถนน,ป้าย) วันที่ 2023-10-20 08:03:45 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044486 

ขอให้แก้ไขปัญหาการตั้งร้านจำหน่ายสินค้าบนบาทวิถี บริเวณ ถนนเพชรเกษม ซอยสังข์สิทธิ์ (เพชรเกษม78) แขวงบางแคเหนือ เขตบางแค กรุงเทพมหานคร จุดสังเกตอยู่ติดกับป้อมสถานีตำรวจชุมชนเพชรกาญจนา , ก่อนถึงป้ายหยุดรถโดยสารประจำทางสาธารณะ ก่อนถึงสี่แยกไฟแดง ,อยู่ฝั่งตรงข้ามกับร้าน Smile Gallery และอยู่ฝั่งตรงข้ามกับซอยเพชรเกษม 47/2 เนื่องจากผู้ร้องแจ้งว่าบริเวณดังกล่าวนั้น พบว่าจะมีการตั้งร้านจำหน่ายสินค้าบนบาทวิถี มีจำนวน 4-5 ร้าน มีการเปิดจำหน่ายเครื่องดื่ม เช่น น้ำเปล่า น้ำโค้ก น้ำอัดลมต่างๆ และน้ำผสมโซดา (ไม่ทราบรายละเอียดเกี่ยวกับเจ้าของร้านที่แน่ชัด) บางครั้งพบว่าจะมีบุคคลเพศชาย แต่งกายแบบเจ้าหน้าที่ตำรวจ ซึ่งแต่งการนอกเครื่องแบบ และบางครั้งพบว่าจะมีบุคคลเพศหญิง รูปร่างอวบ มาจำหน่าย โดยผู้ร้องสันนิษฐานว่ามีความสัมพันธ์เป็นเครือญาติของเจ้าหน้าที่ตำรวจ เนื่องจากในพื้นที่จะมีมุดสีขาวปักอยู่ และระบุ ข้อความว่า "ขทก" ในวงกลมเป็นพระอินทร์ ทรงช้างเอราวัณ (บันทึกข้อมูลตามผู้ร้องแจ้ง) ร้านจะเปิดให้บริการเป็นประจำทุกวัน เปิดก่อนเวลา 06.00 น. บางครั้งก่อนเวลา 08.00 น. จะปิดให้บริการ 18.00 น. บางครั้งปิดเวลา 20.00 น. หรือเวลา 21.00 น. นอกจากนั้นยังพบว่าบริเวณดังกล่าวนั้น มีการตั้งร้านจำหน่ายขนมด้วย ลักษณะเป็นการตั้งร้านบนบาทวิถีเช่นเดียวกัน ประกอบกับผู้ร้องแจ้งว่าในพื้นที่เดียวกันนั้น ซึ่งห่างจากร้านจำหน่ายเครื่องดื่ม ระยะทางประมาณ 500 เมตร จะพบว่ามีวินรถจักรยานยนต์รับจ้างสาธารณะ (ไม่ทราบชื่อวินที่แน่ชัด) และมีรถจักรยานยนต์ของประชาชนทั่วไป มีจำนวนหลายคัน นำมาจอดบนบาทวิถีหน้าร้านอิคิวหมูกระทะ จุดสังเกตอยู่ก่อนถึงห้างสรรพสินค้าโลตัส บางแค ระยะทางประมาณ 2 ป้ายหยุดรถโดยสารประจำทางสาธารณะ โดยการจอดรถนั้นเป็นเหตุให้ประชาชนได้รับความเดือดร้อน ไม่สะดวกในการสัญจร ประสบปัญหามาเป็นระยะเวลาประมาณ 14 ปีแล้ว จึงประสงค์ให้หน่วยงานที่เกี่ยวข้องลงพื้นที่ตรวจสอบการตั้งร้านจำหน่ายสินค้าบนบาทวิถีและเข้าไปแก้ไขปัญหาการจอดรถ ซึ่งผู้ร้องเห็นว่าหากมีการกระทำความผิดจริง ก็เห็นควรให้รื้อถอนการตั้งร้าน และนำแผงมากั้น เพื่อห้ามจำหน่ายสินค้าและห้ามจอดรถบริเวณดังกล่าว เพื่อบรรเทาความเดือดร้อนให้แก่ประชาชนที่สัญจรผ่าน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata